
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

    Από το πρακτικό της υπ’ αριθ. 25ς (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  420 /2012

ΘΕΜΑ: Πρόσληψη προσωπικού με σύμβαση μίσθωσης έργου για τη λειτουργία του ΚΕΠ της Δ.Ε Βώλακα του δήμου Πύργου [Κωδικός ΚΕΠ: 1029]
    Στον Πύργο και στο Δημοτικό Κατάστημα σήμερα στις 4                                                                  του μηνός Δεκεμβρίου, του έτους 2012, ημέρα Τρίτη και ώρα 18.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 52329/30-11-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Ανδρικόπουλος Φώτιος, 14. Αργυρόπουλος Ιωάννης του Παναγιώτη, 15. Μποσμής Κων/νος, 16. Ρωμαίος Στέφανος, 17. Λιατσής Γαβριήλ – Επικεφαλής της Μείζονος Μειοψηφίας, 18. Δημόπουλος Φώτιος, 19. Ανδριόλας Γεώργιος, 20. Κουρμπανάς Γεώργιος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 27. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία, 2. Φραγκαντώνης Παναγιώτης, 3. Μπίρμπας Κων/νος, 4. Ανδρικόπουλος Ανδρέας, 5. Αντωνέλος Δημήτριος, 6. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος προ ημερήσιας διάταξης, βάσει του άρθρου 67 παρ. 7, έθεσε υπόψη του δημοτικού συμβουλίου το  θέμα (2ο) με τίτλο: «Πρόσληψη προσωπικού με σύμβαση μίσθωσης έργου για τη λειτουργία του ΚΕΠ της Δ.Ε Βώλακα του δήμου Πύργου [Κωδικός ΚΕΠ: 1029]» και ζήτησε, προκειμένου άμεσα να κινηθεί η διαδικασία για την πρόσληψη του προσωπικού, να εγκριθεί το κατεπείγον του θέματος.
Το Σώμα κατά πλειοψηφία το ενέκρινε.

Μειοψηφούντων των δημοτικών Σύμβουλων κ.κ: Γ. Λιατσή – Επικεφαλής της Παράταξης «Σύγχρονος Πύργος», Φ. Δημόπουλου, Γ. Ανδριόλα, Β. Σεϊντή, Γ. Κουρμπανά, Δ. Λιατσή, Α. Αγγελακοπούλου, διότι όπως ανέφερε ο Επικεφαλής της παράταξης, το θέμα εισάγεται προ ημερησίας διάταξης και η πληροφόρηση ως προς αυτό, δεν είναι επαρκής.
Εν συνεχεία ο Πρόεδρος ανέφερε: «Τίθεται υπόψη του Σώματος, το με αριθ. πρωτ. 52942/4-12-12 έγγραφο του Τμήματος Διοίκησης – Ανθρώπινου Δυναμικού και Μισθοδοσίας του Δήμου που αναγράφει τα εξής:  «Σύμφωνα με το έγγραφο του ΥΠΕΣ ΔΟΛΚΕΠ/Φ.4/11/1379/20.01.2010 σχετικά με την εφαρμογή του ν. 3812/09, στην περίπτωση των ΚΕΠ έγιναν δεκτά τα εξής:

1. Επιτρέπεται η σύναψη συμβάσεων μίσθωσης έργου για την κάλυψη των αναγκών των ΚΕΠ καθότι δεν είναι η προβλεπόμενη από την παρ. 1 περ. 2α του άρθρου 10 του Ν. 3812/2009 διοικητική διαδικασία, αλλά πρόκειται για μεικτή διαδικασία.

2. Η σύναψη των συμβάσεων αυτών θα πραγματοποιείται από τον οικείο φορέα με βάση τη διαδικασία και τα κριτήρια του άρθρου 21 του Ν. 2190/1994 (ΦΕΚ 28/Α),δηλαδή μέσω ΑΣΕΠ.

3. Για τη σύναψη συμβάσεων μίσθωσης έργου στα ΚΕΠ δεν απαιτείται η προβλεπόμενη από τις διατάξεις της παρ. 2 του άρθρου 10 του Ν. 3812/2009 βεβαίωση του ΑΣΕΠ ότι πρόκειται για γνήσια σύμβαση έργου. Και τούτο επειδή στην περίπτωση των ΚΕΠ ισχύουν οι ειδικές διατάξεις της παρ. 6 του άρθρου 20 του Ν. 3801/2009 (ΦΕΚ 163/Α΄), με τις οποίες προβλέπεται ότι δεν απαιτείται η βεβαίωση της Νομικής Υπηρεσίας ή Νομικού Συμβούλου της οικείας Υπηρεσίας του Δημοσίου Τομέα ότι πρόκειται για γνήσια σύμβαση έργου που δεν υποκρύπτει εξαρτημένη εργασία. (Σχετική η εγκύκλιος ΔΟΛΚΕΠ/Φ.4/241/22509/14-9-2009).

4. Η κάλυψη της δαπάνης των ανωτέρω συμβάσεων θα γίνεται από τις πιστώσεις που εγγράφονται στον τακτικό προϋπολογισμό του Υπουργείου Εσωτερικών, Αποκέντρωσης και Ηλεκτρονικής Διακυβέρνησης / ΓΓΔΔ&ΗΔ, στους ΚΑΕ 2228 (Ε.Φ.07-120 ) «Επιχορήγηση ΟΤΑ Α΄ βαθμού για δαπάνες ΚΕΠ» και 2277 (και ΕΦ 07-110) «Επιχορήγηση ΝΑ για δαπάνες ΚΕΠ».

5. Σύμφωνα με τις ρυθμίσεις της παρ. 1 περ. β΄ του άρθρου 10 του Ν. 3812/2009 δεν επιτρέπεται η κατάρτιση συμβάσεων μίσθωσης έργου εφόσον από τις διατάξεις του οικείου οργανισμού ή κανονισμού ή οργανισμού εσωτερικής υπηρεσίας των ΟΤΑ Α΄ βαθμού προβλέπονται οργανικές θέσεις ειδικότητας αντίστοιχης με αυτές για τις οποίες προτείνεται η κατάρτιση σύμβασης μίσθωσης έργου με φυσικά πρόσωπα.

Επομένως, στα ΚΕΠ στα οποία έχουν συσταθεί σύμφωνα με την ισχύουσα νομοθεσία μόνιμες θέσεις του κλάδου Διεκπεραίωσης Υποθέσεων Πολιτών δεν είναι επιτρεπτή η κατάρτιση συμβάσεων μίσθωσης έργου.

Στην περίπτωση αυτή σύμφωνα με την παρ. 1 του άρθρου 14 του Ν. 3812/2009, είναι δυνατό με απόφαση του υπουργού Εσωτερικών, Αποκέντρωσης και Ηλεκτρονικής Διακυβέρνησης, ύστερα από πρόταση του ΑΣΕΠ να ορίζεται κατά περίπτωση, μεταγενέστερη ημερομηνία έναρξης ισχύος της περ. β της παρ. 1 του άρθρου 10 του ανωτέρω νόμου από την ημερομηνία δημοσίευσής του και πάντως σε καμία περίπτωση μετά τις 31-12-2011. Προκειμένου να κριθεί σε ποιες περιπτώσεις είναι απαραίτητη η έκδοση τέτοιας απόφασης πρέπει ο κάθε ΟΤΑ να απευθυνθεί στην αρμόδια Διεύθυνση Οργάνωσης και Λειτουργίας των ΚΕΠ του Υπουργείου Εσωτερικών, Αποκέντρωσης και Ηλεκτρονικής Διακυβέρνησης της Γενικής Γραμματείας Δημόσιας Διοίκησης και Ηλεκτρονικής Διακυβέρνησης.

Βάσει των ανωτέρω εκδόθηκε το υπ’ αριθμό ΔΟΛΚΕΠ/Φ12-6/27679/30-12-2011 έγγραφο του ΥΠ.ΔΙ.Μ.Η.Δ. που κατανέμει ένα (1) άτομο για σύναψη σύμβαση μίσθωσης έργου στο ΚΕΠ του Δήμου Πύργου (Κωδικός ΚΕΠ ΒΩΛΑΚΑ: 1029), που εγκρίθηκε με την αριθμό ΔΙΠΠ/Φ.ΕΓΚΡ.1/66/26001/30-12-11 απόφαση της Επιτροπής του αρ. 2 παρ. της ΠΥΣ/33/27-12-06 όπως ισχύει.

Στην συνέχεια ο Γεν. Γραμματέας της Αποκεντρωμένης Διοίκησης Πελοποννήσου, Δυτ. Ελλάδας και Ιονίου με την αριθ. 9332/1812/15-2-2012 απόφασή του, (ΦΕΚ 640/Β΄/7-3-2012)  εγκρίνει την πρόσληψη ενός ατόμου με Σύμβαση μίσθωσης έργου στο ΚΕΠ του Δήμου Πύργου, η επιλογή του οποίου θα γίνει με βάσει της διατάξεις του άρθρου 21 του Ν. 2190/1994, δηλαδή μέσω ΑΣΕΠ.

Το ΑΣΕΠ για να μας εγκρίνει την ανακοίνωση (προκήρυξη) ζητάει απόφαση του Δ.Σ. του Δήμου Πύργου, στην οποία:

1. Να ορίζεται η κατηγορία εκπαίδευσης, δηλ. Π.Ε. ή Τ.Ε. ή Δ.Ε. και κλάδου Διεκπεραίωσης υποθέσεων πολιτών

2. Αν επιθυμούμε να ορίσουμε ειδικά προσόντα όπως: α) γνώση χειρισμού Η/Υ

στα αντικείμενα: επεξεργασίας κειμένων, υπολογιστικών φύλλων και υπηρεσιών διαδικτύου β) γνώση ξένης γλώσσας σε επίπεδο καλή ή πολύ καλή ή άριστη και

γ)Προϋπηρεσία σε ΚΕΠ, λαμβάνοντας υπόψη των παρακάτω:

Σύμφωνα με την αριθ. 9332/1812/15-2-2012 απόφαση έγκριση του Γεν. Γραμματέα της Αποκεντρωμένης Διοίκησης Πελοποννήσου, Δυτ. Ελλάδας και Ιονίου η σύμβαση θα χρηματοδοτηθεί από τα έσοδα του Δήμου από τους ΚΑΠ έτους 2012 και το ύψος της μηνιαίας αμοιβής του συμβασιούχου του ΚΕΠ θα καθοριστεί, σύμφωνα με τις διατάξεις του Ν. 4024/2011.
Θα πρέπει να διευκρινιστεί ότι το Δ.Σ. έχει την αρμοδιότητα να μην ορίσει κανένα από τα ειδικά προσόντα ως απαραίτητο προσόν για την πρόσληψη (ξένη γλώσσα, προϋπηρεσία) εκτός βέβαια από την γνώση χειρισμού Η/Υ που είναι απαραίτητο για την άσκηση των καθηκόντων του ως υπαλλήλου διεκπεραίωσης υποθέσεων πολιτών του ΚΕΠ.

Η Δ/νση ΚΕΠ εισηγείται να οριστεί κατηγορία εκπαίδευσης η Π.Ε. (Πανεπιστημιακή Εκπαίδευση και κλάδου Διεκπεραίωσης υποθέσεων πολιτών και ως ειδικά προσόντα:

α) Η γνώση χειρισμού Η/Υ στα αντικείμενα επεξεργασίας κειμένων, υπολογιστικών φύλλων και υπηρεσιών διαδικτύου που αποδεικνύεται με βάση τον κατάλογο του ΑΣΕΠ με τα πτυχία γνώσης Η/Υ που αναγνωρίζει το κράτος, 
β) γνώση αγγλικής γλώσσας σε επίπεδο: καλή (Lower).
γ) Εμπειρία σε ΚΕΠ. 

Ως ειδικό προσόν η προϋπηρεσία σε ΚΕΠ μπορεί και να μην οριστεί γιατί θα έχει και οικονομική επιβάρυνση για τον Δήμο, σύμφωνα με τα παραπάνω και λόγω της αριθ. ΔΙΠΠ/Φ.2/120/οικ. 10005/3-5-10 εγκυκλίου του ΥΠ.ΕΣ.Α και Η.Δ.

Καλείται το ΔΣ να αποφασίσει σχετικά.

1. Να ορίσει ως κατηγορία εκπαίδευσης την Π.Ε. (Πανεπιστημιακή Εκπαίδευση) κλάδου Διεκπεραίωσης υποθέσεων πολιτών. 

2. Να ορίσει ως ειδικά προσόντα:

α) την γνώση χειρισμού Η/Υ στα αντικείμενα επεξεργασίας κειμένων, υπολογιστικών φύλλων και υπηρεσιών διαδικτύου που αποδεικνύεται με βάση τον κατάλογο του ΑΣΕΠ με τα πτυχία γνώσης Η/Υ που αναγνωρίζει το κράτος, 
β) γνώση αγγλικής γλώσσας σε επίπεδο καλή (Lower)» και
γ) Εμπειρία σε ΚΕΠ. 

Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί της εισήγησης του Αντιδημάρχου.

Το Δημοτικό Συμβούλιο Πύργου,

λαμβάνοντας υπόψη του:

· Το άρθρο 65 του Ν. 3852/10
· το έγγραφο του ΥΠΕΣ ΔΟΛΚΕΠ/Φ.4/11/1379/20.01.2010 σχετικά με την εφαρμογή του ν. 3812/09
· το άρθρο 21 του Ν. 2190/1994 (ΦΕΚ 28/Α)
· το υπ’ αριθ. ΔΟΛΚΕΠ/Φ.4/241/22509/14-9-09
· το υπ’ αριθ. ΔΟΛΚΕΠ/Φ12-6/27679/30-12-2011 έγγραφο του ΥΠ.ΔΙ.Μ.Η.Δ. που κατανέμει ένα (1) άτομο για σύναψη σύμβασης μίσθωσης έργου στο ΚΕΠ του Δήμου Πύργου (Κωδικός ΚΕΠ ΒΩΛΑΚΑ: 1029), που εγκρίθηκε με την αριθμό ΔΙΠΠ/Φ.ΕΓΚΡ.1/66/26001/30-12-11 απόφαση της Επιτροπής του αρ. 2 παρ. της ΠΥΣ/33/27-12-06 όπως ισχύει.
· την αριθ. 9332/1812/15-2-2012 απόφαση του Γενικού Γραμματέα Αποκεντρωμένης Διοίκησης Δυτικής Ελλάδος και Ιονίου (ΦΕΚ 640/Β΄/7-3-2012)

· την υπ’ αριθ. 53018/12 βεβαίωση της Δ/νσης Οικονομικών Υπηρεσιών του Δήμου και τις αποφάσεις ανάληψης των δαπανών,
· την με αριθ. 52942/12 έγγραφη εισήγηση του Τμήματος Διοίκησης – Ανθρώπινου Δυναμικού και Μισθοδοσίας του Δήμου, μετά από διαλογική συζήτηση,
κατά πλειοψηφία α π ο φ α σ ί ζ ε ι:

1. Ορίζει ως κατηγορία εκπαίδευσης, για την πρόσληψη ενός (1) ατόμου, με σύμβαση μίσθωσης έργου για τη λειτουργία του ΚΕΠ της Δ.Ε Βώλακα του Δήμου Πύργου (Κωδικός ΚΕΠ: 1029] που εγκρίθηκε με την αριθ. 9332/1812/15-2-2012 απόφαση του Γενικού Γραμματέα Αποκεντρωμένης Διοίκησης Δυτικής Ελλάδος και Ιονίου (κατόπιν του υπ’ αριθμ. ΔΟΛΚΕΠ/Φ12-6/27679/30-12-2011 εγγράφου του ΥΠ.ΔΙ.Μ.Η.Δ. που κατένειμε ένα (1) άτομο για σύναψη σύμβασης μίσθωσης έργου στο ΚΕΠ του Δήμου Πύργου (Κωδικός ΚΕΠ ΒΩΛΑΚΑ: 1029) και εγκρίθηκε με την αριθμό ΔΙΠΠ/Φ.ΕΓΚΡ.1/66/26001/30-12-11 απόφαση της Επιτροπής του αρ. 2 παρ. της ΠΥΣ/33/27-12-06 όπως ισχύει)  την Π.Ε. (Πανεπιστημιακή Εκπαίδευση) κλάδου Διεκπεραίωσης υποθέσεων πολιτών. 
2. Ορίζει ως ειδικά προσόντα:

α) την γνώση χειρισμού Η/Υ στα αντικείμενα επεξεργασίας κειμένων, υπολογιστικών φύλλων και υπηρεσιών διαδικτύου που αποδεικνύεται με βάση τον κατάλογο του ΑΣΕΠ με τα πτυχία γνώσης Η/Υ που αναγνωρίζει το κράτος, 
β) γνώση αγγλικής γλώσσας σε επίπεδο καλή (Lower)
γ) Εμπειρία σε ΚΕΠ.

· Στον προϋπολογισμό του Δήμου οικ. έτους 2012, έχουν προβλεφθεί οι κάτωθι πιστώσεις:

Α. Πίστωση με Κ.Α εξόδου: 10.6041.01 με τίτλο «Τακτικές αποδοχές περιλαμβάνονται βασικός μισθός, δώρα εορτών, γενικά και ειδικά τακτικά επιδόματα» ποσού 60.000,00€  για έκτακτο διοικητικό προσωπικό και
Β. Πίστωση με Κ.Α 10.6054 με τίτλο: «Εργοδοτικές εισφορές έκτακτου προσωπικού (ΙΚΑ)» ποσού 2.000,00€ [υπ’ αριθ. 53018/12 βεβαίωση της Δ/νσης Οικ. Υπηρεσιών του Δήμου].
Ανάλογες πιστώσεις θα προβλεφθούν και στον προϋπολογισμό του Δήμου Πύργου, οικ. έτους 2013.
Μειοψηφούντων των δημοτικών Σύμβουλων κ.κ: Γ. Λιατσή – Επικεφαλής της Παράταξης «Σύγχρονος Πύργος», Φ. Δημόπουλου, Γ. Ανδριόλα, Β. Σεϊντή, Γ. Κουρμπανά, Δ. Λιατσή, Α. Αγγελακοπούλου, διότι όπως ανέφερε ο Επικεφαλής της παράταξης, θεωρεί ότι δεν ήταν επαρκής η πληροφόρηση επί του θέματος, καθόσον εισήχθη προ ημερήσιας διάταξης.

Η παρούσα απόφαση έλαβε αύξοντα αριθμό 420/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 5  – 12 - 2012
Ο ΔΗΜΑΡΧΟΣ

ΜΕΔ

